בס"ד


מחלוקת
1] לא יהיה כקורח וכעדתו [במדבר פרק י"ז פסוק ה'].
סנהדרין (דף קי.) – "ויקם משה וילך אל דתן ואבירם, אמר ריש לקיש: מכאן שאין מחזיקין במחלוקת, דאמר רב: כל המחזיק במחלוקת עובר בלאו שנאמר ולא יהיה כקרח וכעדתו".

1. האם הוא דרשה גמור.
1. לאו גמור: שהוא אזהרה שלא להחזיק במחלוקת.
1) סמ"ג (ל"ת קנ"ז) – "כתוב בפרשת קדושים (ויקרא יט, יג) לא תעשוק את רעך ולא תגזול. איזהו גוזל זה הלוקח ממון חבירו בחזקה כגון ... איזהו עושק זה שבא ממון חבירו לידו ברצון הבעלים ... מכל מקום אמר רבא בפרק המקבל (ב"מ קיא, א וע"ש תד"ה ולמה) זהו עשק זהו גזל להכי אפקיה רחמנא בתרי לישני לעבור עליו בשני לאוין, לפי עניין זה לאו אחד הוא, ונמנה תחתיו הא דגרסינן בפרק חלק (סנהדרין קי, א) אמר רב כל המחזיק במחלוקת עובר בלאו שנאמר (במדבר יז, ה) ולא יהיה כקרח וכעדתו וגו'".
2) ר' יונה (שע"ת שער ג' אות נ"ח) – "ולא יהיה כקרח וכעדתו (במדבר יז, ה). אמרו רבותינו זכרונם לברכה (סנהדרין קי א): כל המחזיק במחלוקת עובר בלאו, שנאמר: ולא יהיה כקרח וכעדתו".
3) רשב"ץ.
4) חרדים (פרק ד' אות מ"ח) – "המחזיק במחלוקת עובר בלאו שנא' ולא יהיה כקרח וכעדתו, ממנין תרי"ג, לגאון ולר' שלמה ן' גבירו"ל ורבינו יונה ורשב"ץ".
5) ח"ח (לאוין י"ב).
2. אסמכתא.
1) רמב"ם (ספר המצות שורש ח') – "וכן אמרו (קרח יז) ולא יהיה כקרח וכעדתו הוא שלילה. ובארו החכמים שהוא שלילה ופירשו ענינו ואמרו שהוא יתעלה ספר לנו שכל מי שיחלוק על הכהונה ויעורר בה לא יחול בו מה שהגיע בקרח ובעדתו מן הבליעה והשריפה אבל אמנם יהיה ענשו כאשר דבר י"י ביד משה, ר"ל הצרעת והוא אמרו ית' אליו (שמות ד) הבא נא ידך בחיקך, והביאו ראיה במה שקרה בעוזיה מלך יהודה (דה"ב כו). ואף על פי שמצאנו להם לשון אחר בגמר סנהדרין (קי א) והוא אמרם ז"ל כל המחזיק במחלוקת עובר בלא תעשה שנאמר ולא יהיה כקרח וכעדתו, וזה על צד האסמכתא, לא שיהיה פשטיה דקרא בכוונה הזאת".
2) רמב"ן (שם) – "ואמת כי מה שאמרו בגמ' סנהדרין כל המחזיק במחלוקת עובר בלא תעשה שנאמר ולא יהיה כקרח על דרך תוכחת הוא אבל עיקר הכתוב במחזיק במחלוקת הכהונה בלבד והם ז"ל סמכו לו שאר המחלוקות להזהיר מהם".
3) צידה לדרך (דברים פרק ט"ז פסוק כ"א, באר שבע סנהדרין דף קי., תמיד דף כח:) – "וכן הא דאמרינן בפרק חלק (סנהדרין קי א) אמר רב כל המחזיק במחלוקת עובר בלאו שנאמר (במדבר יז,) ולא יהיה כקרח וכעדתו וגו'. נמי אסמכתא בעלמא כמו שפירשנו שם (בספר באר שבע), כן נראה לי".
4) תורה תמימה (ויקרא פרק א' אות ב') – "מהרש"א טרח לפרש דרשה זו, יעו"ש, ולי נראה דמפרש האי לאמר כמו לומר לישראל, משמע שאם לא הרשהו לא היה אומר. ובסמ"ג לאוין ט' למד מכאן שאם אומר בלא נטילת רשות עובר בלאו, ומפרש כונת הדרשה לאמר - לאו אמור, וכמו שדרשו כהאי גונא בפסחים מ"ב א' ובתמורה ז' ב'. ונראה דמ"ש עובר בלאו אסמכתא היא, וכמ"ש ביומא י"ט ב' כל השח שיחת חולין עובר בעשה שנאמר ודברת בם ולא בדברים בטלים, ובסנהדרין ק"י א' כל המחזיק במחלוקת עובר בלאו ולא יהיה כקרח ועדתו. ומבואר עניני לאוין כאלה בסה"מ להרמב"ם בשורש השמיני".
3. מראי מקומות – מצוות השלום (עמ' קכ"ה).
2. לשון הרע על בעלי מחלוקת.
1. ר' יונה (שע"ת שער ג' אות נ"ח) – "ומותר לספר לשון הרע על בעל המחלוקת, שנאמר (מ"א א, כו): ולי אני עבדך ולצדוק הכהן ולבניהו בן יהוידע ולשלמה עבדך לא קרא".
2. הפלאה (פנים יפות ויקרא פרק י"ט פסוק ט"ז) – "יש לפרש מה דאמר לא תלך רכיל בעמך ע"פ מ"ש המ"א בסי' קנ"ו בשם הגמרא [ירושלמי] מותר לספר לשון הרע על בעלי המחלוקת מ"ט ואני אבא אחריך ומלאתי את דבריך, והיינו בעמך בעושה מעשה עמך כדדריש גבי ונשיא בעמך לא תאור [ב"ב ד. כתובות מו א]".
3. תורה תמימה (במדבר פרק ט"ז אות ט') – "פירש"י אי לאו דשליח אמר למשה מנא הוי ידע, עכ"ל. ובסמ"ע סי' י"א מסיים בזה דאי היה אסור לא היה משה כותבו בתורה, עכ"ל. ונראה כונת הדברים האלה, משום דבאמת י"ל דאין ראיה שאין בזה איסור לה"ר, אך השליח לא ידע הדין או סבה אחרת היתה בהגדתו, אך מדכתב זה משה בתורה, ש"מ שכן הוא האמת דאין בזה משום לה"ר, ודו"ק. - והנה שמעתי להקשות על ראיה זו בכלל ממ"ש בירושלמי פאה פ"א ה"א מותר לומר לשה"ר על בעלי המחלוקת, וא"כ הלא אין ראיה מכאן לדעלמא, שהרי הם היו בעלי מחלוקת, ולכאורה היא קושיא חזקה. אבל אפשר ליישב בפשיטות דמהאי טעמא גופא מוכח שמותר לשליח ב"ד לומר לשה"ר על המתפקר בו, דכיון דמתפקר בב"ד או בשלוחם הוי כמו בעל מחלוקת שחולק על הב"ד וממילא גם על מצות התורה, ולולא סברא זו באמת לא נתבאר טעם היתר הגדת לשה"ר על המתפקר בשליח ב"ד. ויש לנו עוד דרכים בישוב קושיא זו, אבל מש"כ נראה פשוט יותר, ודי בזה. - אך בכלל קשה עיקר דרשה זו ומה שפירש"י אי לאו דשליח אמר למשה מנא הוי ידע, כי המעט דברים נסתרים כתב משה בתורה כמו ותצחק שרה בקרבה, ויאמר עשו בלבו, והענין פשוט שכתב הכל ע"פ ה', וא"כ ה"נ כן. וי"ל ע"פ מ"ש בסנהדרין מ"ג ב' במעשה דעכן ששאל יהושע את ה' מי חטא ואמר לו וכי דלטור אני לך וכו' יעו"ש, הרי דענין לשה"ר אין הקדוש ברוך הוא מגלה, ודו"ק".
3. מראי מקומות.
1. רש"י (פר' מטות פרק ל"א פסוק ב') – "מאת המדינים. ולא מאת המואבים, שהמואבים נכנסו לדבר מחמת יראה שהיו יראים מהם, שיהיו שוללים אותם, שלא נאמר אלא (דברים ב, ט) אל תתגר בם מלחמה. אבל מדינים נתעברו על ריב לא להם".
2. הגר"ש וולבה (זריעה ובנין בחינוך עמ' מ"ג) – "כשאחים ואחיות מתקוטטים ביניהם - זה דבר שונה כאן צריכים לתת לילדים להסתדר בכוחות עצמם, כל עוד אינם גורמים נזק של ממש זה לזה. זה טבעי, והילדים צריכים להתרגל ולהסתדר ההתערבות של ההורים במקרה כזה תגרום בדרך כלל, לפחות לאחד הצדדים, להרגיש מקופח כמו שאומר הרא"ש אל תתערב בריב לא לך. התוצאה עלולה להיות שהם ישלימו ביניהם, והצד המתערב ישאר מסוכסך עם שניהם".

